তাপস কিরণ রায় Tapas Kiran Roy কবিতা Poetry মিলনসাগর MILANSAGAR
কবি তাপস কিরণ রায় -এর পিতার নাম স্বর্গীয় শৈলেশ চন্দ্র রায় | তার জন্ম স্থান বাংলা দেশের
রাজধানী ঢাকায় |
বাংলা বিভাজনের ফল-স্বরূপ ফেলে আসতে হয়েছে জন্মভূমিকে--ফেলে আসতে হয়েছে ভিটা মাটির সঙ্গে
হাজার হাজার বিঘা সোনা ফলা জমীকেও | ১৯৫১ সালে বাবা মা, তাঁকে নিয়ে পশ্চিম বাংলার বর্ধমান শহরে
এসে উঠেছিলেন | ছোট বেলায় স্বাভাবিক নিয়মে বাবা মার সঙ্গে ঘুরতে হয়েছে বর্ধমান, কলকাতা, রানাঘাট--
সবটাই সংসার জীবনের টানা পোড়েনের হাত ধরে | অতএব প্রাথমিক ও মাধ্যমিক স্তরের পড়াশোনা শেষ
করে বাবামার হাত ধরে ১৯৬৬-র অক্টোবর মাসে পৌঁছালেন দন্ডকারন্য প্রজেক্ট-এ | প্রজেক্ট থেকে
আবেদনের ভিত্তিতে পিতা শিক্ষক পদে নিযুক্ত হন |
কবিকেও আর্থিক অসঙ্গতির জন্য প্রাথমিক শিক্ষকের কাজ নিতে হয় | পরে পদোন্নতি হয় হাই স্কুলে |
ইতিমধ্যে তিনি কলকাতা বিশ্ববিদ্যালয় থেকে বি.এ. পাশ করেন | রায়পুর রবিশঙ্কর বিশ্ববিদ্যালয় থেকে
অর্থনীতি তে এম.এ. করেন, বি.এড. ডিগ্রী পান ভোপাল বিশ্ববিদ্যালয় থেকে |
পনের বছর বয়েস থেকে পত্র পত্রিকায় লেখা শুরু করেন | প্রথম দিকে স্থানীয় বাংলা পত্রিকায় লেখা
প্রকাশিত হয় | কবিতাই বেশি লিখেছেন | ১৯৬৫ থেকে ১৯৭১ পর্যন্ত কলকাতার বেশ কিছু পত্রিকায় লেখা
ছাপে | এর মধ্যে শ্রদ্ধেয় বিমল মিত্র সম্পাদিত "কালী ও কলমে", আকাশবাণী কলকাতা কেন্দ্রের পত্রিকা
"বেতার জগতে",  রেডিও কেন্দ্রের  "মজদুর মন্ডলীর আসরের" পরিচালক সত্যচরন ঘোষের "আসর" পত্রিকা
উল্লেখযোগ্য | এ ছাড়া কবির লেখার ওপর আলোচনা প্রকাশ পেয়েছিল "যুগান্তর" পত্রিকায় এবং কবির
স্মৃতির বাইরে চলে যাওয়া বেশ কিছু পত্র-পত্রিকায় লেখা প্রকাশ পেয়েছে |
১৯৭১-এর পর ব্যক্তিগত কারণে লেখা প্রায় বন্ধ থাকে দীর্ঘ চল্লিশ বছরের ওপর | এ সময়টায় কিছু হিন্দী
কবিতা লিখেছেন | তার মধ্যে বেশ কিছু প্রকাশিত হয়েছে "নব-ভারত", "দেশবন্ধু", "দৈনিক ভাস্কর", "নবীন
দুনিয়া" প্রভৃতি পত্রিকায় | বেতারেও কবির চার-পাঁচটি কবিতাপাঠের অনুষ্ঠান প্রচারিত হয়েছে |
ব্যক্তিগত ভাবে এবং লেখার সুত্রে, কবির সাথে, শ্রদ্ধেয় তারাশঙ্কর বন্দ্যোপাধ্যায় মহাশয় এবং বিমল মিত্র
মহাশয়ের সঙ্গে পত্রালাপ ছিল |  বিমল মিত্রর সঙ্গে একাধিক বার লেখকের সাক্ষাতও হয় | দন্ডকারন্য
প্রজেক্টের কোনডাগাঁও সভামঞ্চে লেখকের পশ্নের উত্তরে তিনি বলেছিলেন -- "নতুন কবি ও লেখকদের প্রধান
সমস্যা হলো ধৈর্য্য ধরে টিকে থাকা..." |
পরবর্তী কালে কবি দন্ডকারন্য প্রজেক্ট বন্ধ হয়ে যাওয়াতে আয়কর বিভাগে যোগ দেন | গত ২০১০ সালে
আয়কর বিভাগ, জবলপুর, মধ্যপ্রদেশ থেকে  ইন্সপেক্টর পদে অবসর গ্রহন করেছেন |
বর্তমানে কবি পুনরায় বাংলায় লেখা শুরু করেছেন | মিলনসাগর-এ আমরা কবির বাংলা এবং হিন্দী কবিতা
প্রকাশিত করতে পেরে আনন্দিত |
কবির সঙ্গে যোগাযোগের ঠিকানা -
ইমেল - tkray1950@gmail.com   চলভাষ - +৯১৯৪২৪৩০৬৬৭১
আমাদের যোগাযোগের ঠিকানা :-  মিলনসাগর
srimilansengupta@yahoo.co.in